section_heading: Odlasci iz serije
paragraph_text: Pošto se serija sve više i više centrirala na Urkelov lik (ponekad i na njegov alter-ego, Stefana), ostali originalni likovi su pali u zaborav. 1993. godine, glumice koje su igrale članice obitelji Winslow, Judy (Jaimee Foxworth) i Rachel (Telma Hopkins) napustile su seriju. Telma je napustila seriju krajem 4. sezone kako bi se fokusirala na vlastitu seriju "Getting By", no do 1997. godine pojavljivala se kao gost. Jaimee Foxworth je tek 2006. godine u "Oprah Winfrey Showu" i "The Tyra Banks Showu" otkrila kako je njena majka inzistirala da njen lik u seriji bude više uključen kako bi dobila više novca, no njeni zahtjevi su odbijeni. Jaimee je otpuštena i producenti su smatrali kako lik neće zamijeniti drugom glumicom, već će Judy jednostavno nestati iz serije. Također su mislili kako publika neće ni zamjetiti Judyin nestanak, koji nije objašnjen do kraja serije. U kasnijim epizodama, Winslowi daju do znanja kako imaju samo dvoje djece, Eddieja i Lauru. Judy je zadnji put viđena na Estellinom vjenčanju.